Grozījumu vēstule nr. 2 2008. gada provizoriskajam budžeta projektam - Vispārējs ieņēmumu dokuments - Ieņēmumu un izdevumu kopsavilkums pa iedaļām - III iedaļa – Komisija /* SEC/2007/1454 galīgā redakcija */





[pic] | EIROPAS KOPIENU KOMISIJA | Briselē, 26.10.2007 SEC(2007) 1454 galīgā redakcija GROZĪJUMU VĒSTULE Nr. 2 2008. GADA PROVIZORISKAJAM BUDŽETA PROJEKTAM VISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀM III iedaļa – Komisija (iesniegusi Komisija) GROZĪJUMU VĒSTULE Nr. 22008. GADA PROVIZORISKAJAM BUDŽETA PROJEKTAM VISPĀRĒJS IEŅĒMUMU DOKUMENTSIEŅĒMUMU UN IZDEVUMU KOPSAVILKUMS PA IEDAĻĀMIII iedaļa – Komisija Ņemot vērā: - Eiropas Kopienas dibināšanas līgumu un jo īpaši tā 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1] un kurā jaunākie grozījumi izdarīti ar Padomes Regulu (EK, Euratom) Nr. 1995/2006[2], un jo īpaši tās 34. pantu, Eiropas Komisija ar šo piedāvā budžeta lēmējinstitūcijai 2008. gada provizoriskā budžeta projekta grozījumu vēstuli Nr. 2 to apsvērumu dēļ, kas izklāstīti paskaidrojuma rakstā. SATURA RĀDĪTĀJS 1. Ievads 4 2. Dabas resursu saglabāšana un pārvaldīšana 5 2.1. Kopsavilkuma tabula 5 2.2. Lauksaimniecības izdevumi (ar tirgu saistītie izdevumi un tiešie maksājumi) 5 2.2.1. Kopaina 5 2.2.2. Euro un ASV dolāra maiņas kurss 5 2.2.3. Detalizētas piezīmes 6 2.3. Starptautiski zvejniecības nolīgumi 10 2.4. Izmaiņas nomenklatūrā un budžeta piezīmēs 11 KOPSAVILKUMA TABULA PA FINANŠU SHĒMAS POZĪCIJĀM 13 VISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀM Vispārējs ieņēmumu dokuments un ieņēmumu un izdevumu kopsavilkums pa iedaļām ir nosūtīts atsevišķi, izmantojot SEI-BUD sistēmu. Iepriekšminētā vispārējā ieņēmumu dokumenta un ieņēmumu un izdevumu kopsavilkuma pa iedaļām teksts angļu valodā informācijas nolūkos ir pievienots šim dokumentam kā budžeta pielikums. 1. Ievads Iestāžu nolīgums par budžeta disciplīnu un pareizu finanšu pārvaldību (II pielikums, B vēstule)[3] nosaka, ka, „ja Komisija uzskata par vajadzīgu, tā abām budžeta lēmējinstitūcijas iestādēm var iesniegt ad hoc grozījumu vēstuli, lai atjauninātu rādītājus, kas ir pamatā lauksaimniecības izdevumu aplēsei provizoriskajā budžeta projektā (PBP), un/vai lai labotu — balstoties uz jaunāko pieejamo informāciju par zvejniecības nolīgumiem, kas ir spēkā no attiecīgā finanšu gada 1. janvāra — summas un to sadalījumu starp apropriācijām, kas iekļautas starptautisko zvejniecības nolīgumu darbības posteņos un rezervē”. Šī grozījumu vēstule jānosūta budžeta lēmējinstitūcijai līdz oktobra beigām. Ar šo Komisija iesniedz šo ad hoc grozījumu vēstuli (GV Nr. 2/2008) 2008. gada provizoriskajam budžeta projektam ar rūpīgu katras paredzēto lauksaimniecības izdevumu vajadzību pozīcijas korekciju. Papildus mainīgajiem tirgus faktoriem grozījumu vēstulē ir iestrādāti likumdošanas lēmumi, kas pieņemti lauksaimniecības nozarē kopš provizoriskā budžeta projekta sagatavošanas, pārskatītās tiešo maksājumu aplēses, kā arī visi priekšlikumi, kuru spēkā stāšanās paredzēta nākamajā budžeta gadā. Grozījumu vēstulē iekļauti arī starptautisko zvejniecības nolīgumu atjauninājumi. Grozījumu vēstule, tāpat kā provizoriskais budžeta projekts, pamatojas uz Kopienas vajadzībām kopumā. Attiecībā uz tirgus pasākumiem nav pieejams nekāds apropriāciju sadalījums starp dalībvalstīm. Turklāt ir jāuzsver, ka minētās apropriācijas ir jāsaprot kā prognoze, nevis kā izdevumu mērķis. Faktiskie izdevumi jo īpaši būs atkarīgi no reālajiem tirgus apstākļiem, euro un ASV dolāra faktiskā maiņas kursa un dalībvalstu maksājumu ritma. Tā kā šie ir obligātie izdevumi, jebkuru summu, kas dalībvalstij jāmaksā saskaņā ar noteikumiem – nepārsniedzot finanšu shēmas iespējas – pilnībā atlīdzinās. Izmantotā euro un ASV dolāra maiņas kursa pamatā atbilstoši Padomes Regulai Nr. 1290/2005 par kopējās lauksaimniecības politikas finansēšanu ir vidējais kurss, kas novērots laikā no 2007. gada 1. jūlija līdz 30. septembrim. Tas ir 1,37 (EUR 1 = USD 1,37), un tā rezultātā vajadzības palielinās par aptuveni 17 miljoniem euro salīdzinājumā ar provizorisko budžeta projektu. Skaidrības un pārredzamības labad ir atjauninātas dažas budžeta piezīmes. Kopējās 2. pozīcijai nepieciešamās apropriācijas tiek lēstas 55 305,5 miljonu euro apmērā, radot saistību apropriācijās 3 494,5 miljonu euro lielu rezervi zem finanšu shēmas attiecīgās maksimālās robežas. Apropriācijas lauksaimniecības izdevumu segšanai (tostarp izdevumu segšanai veterinārajā un zvejniecības nozarē, kurus finansē no ELGF) sasniedz 41 166,5 miljonus euro, kas ir samazinājums par 1 332,5 miljoniem euro, salīdzinot ar PBP 2008. gadam. Grozījumi starptautiskajos zvejniecības nolīgumos attiecas uz kompensācijas maksājumiem par papildu nozveju, kas saistīta ar zvejniecības partnerattiecību nolīgumiem, kas noslēgti ar Grenlandi un Gvineju-Konakri. Visumā ierosinātie grozījumi nemaina kopējo summu, kas paredzēta zvejniecības nolīgumiem. 2. Dabas resursu saglabāšana un pārvaldība 2.1. Kopsavilkuma tabula PBP 2008 | GV 2/2008 | Starpība | Miljonos euro | (a) | (b) | (c)=(b)-(a) | SA | MA | SA | MA | SA | MA | Kopējās apropriācijas 2. pozīcijā | 56 275,8 | 54 770,5 | 55 305,5 | 53 439,2 | -970,3 | -1 331,3 | Finanšu shēma | 58 800 | 58 800 | - | rezerve | 2 524,2 | 3 494,5 | 970,3 | Tostarp | Lauksaimniecības izdevumi (ar tirgu saistītie izdevumi un tiešie maksājumi)[4] | 42 499,0 | 42 447,1 | 41 166,5 | 41 115,6 | -1 332,5 | -1 331,5 | Lauku attīstība | 12 570,7 | 11 382,9 | 12 932,7 | 11 382,9 | 362,0 | - | Starptautiski zvejniecības nolīgumi | 193,2 | 195,2 | 193,2 | 195,2 | 0 | 0 | tostarp: - „Darbības pozīcija” | 154,4 | 156,4 | 155,1 | 157,1 | 0,7 | 0,7 | - „Rezerve” | 38,8 | 38,8 | 38,1 | 38,1 | -0,7 | -0,7 | 2.2. Lauksaimniecības izdevumi (ar tirgu saistītie izdevumi un tiešie maksājumi) 2.2.1. Kopaina Grozījumu vēstules Nr. 2/2008 mērķis ir nodrošināt, lai lauksaimniecības budžeta pamatā būtu visjaunākie ekonomikas dati un tiesiskais regulējums. Līdz septembrim Komisijas rīcībā ir pirmās norādes par 2007. gada ražošanas (ražas) līmeni, kas ir pamats jebkādām ticamām budžeta vajadzību aplēsēm 2008. gadam. Komisija, tāpat kā agrāk, ir rūpīgi pārskatījusi visas lauksaimniecības izdevumu aplēses katrai pozīcijai. Šajā grozījumu vēstulē ir ne tikai ņemti vērā tirgus faktori, bet arī iestrādāti visi likumdošanas lēmumi, kas pieņemti lauksaimniecības nozarē kopš provizoriskā budžeta projekta sagatavošanas, un priekšlikumi. Kopējās apropriācijas lauksaimniecības izdevumiem ( ELGF)[5] ir 41 166,5 miljoni euro, kas ir mazāk nekā plānots 2008. gada PBP (- 1 332,5 miljoni euro). Šis ietaupījums rodas, pārskatot un samazinot vajadzības lauksaimniecības tirgos paredzētajiem intervences pasākumiem (05 02. nodaļa - 659 miljoni euro), jo prognoze par situāciju lauksaimniecības tirgos ir optimistiskāka, t.i., pārvietojot 362 miljonus euro no tiešo atbalstu nodaļas uz lauku attīstības nodaļu Apvienotās Karalistes pieprasītās brīvprātīgās modulācijas dēļ, kā arī pārskatot un palielinot piešķirtos ieņēmumus, kas rodas no piena papildu nodevas (+ 64 miljoni euro) un papildu ieņēmumiem, kas pārnesti no 2007. gada (+ 248 miljoni euro). 2.2.2. Euro un ASV dolāra maiņas kurss Saskaņā ar 21. pantu Padomes Regulā (EK) Nr. 1290/2005 par kopējās lauksaimniecības politikas finansēšanu euro un ASV dolāra maiņas kurss, kas jāizmanto grozījumu vēstulē, ir vidējais kurss pēdējo trīs mēnešu laikā. Šajā grozījumu vēstulē tas nozīmē laikposmu no 2007. gada 1. jūlija līdz 30. septembrim. Vidējais reģistrētais maiņas kurss ir EUR 1 = USD 1,37, kas ir augstāks par maiņas kursu, kas izmantots provizoriskajā budžeta projektā (EUR 1 = USD 1,31). Šīs kursa izmaiņas palielina vajadzības par aptuveni 17 miljoniem euro (6 miljoni euro tirgus pasākumiem graudaugu produktu nozarē, 11 miljoni euro cukura kompensācijām). 2.2.3. Detalizētas piezīmes 05 02 Intervences pasākumi lauksaimniecības tirgos ( apropriācijas -971 miljons ) apropriācijas provizoriskajā budžeta projektā: 5 003 miljoni euro apropriācijas saskaņā ar grozījumu vēstuli: 4 032 miljoni euro Labvēlīgas prognozes lielākai daļai lauksaimniecības tirgu ir izskaidrojums apropriāciju samazinājumam (- 971 miljons euro), īpaši graudaugiem (- 288 miljoni euro), kompensācijām par I pielikumā neiekļautiem produktiem (- 48 miljoni euro) un piena produktiem (- 239 miljoni euro). Turklāt jāņem vērā, ka ir ierosināts samazināt apropriācijas arī augļiem un dārzeņiem (- 597 miljoni euro), kas atspoguļo pārskatīšanas rezultātā samazinātās vajadzības maksājumiem ražotāju organizāciju darbības fondos un tomātu pārstrādes produktu ražošanas atbalstam (- 161 miljons euro) un papildu samazinājumu par 467 miljoniem euro, kas izriet no šīs piešķirto ieņēmumu summas piešķiršanas šim pantam. Turpretim palielinājums ir vairākās nozarēs . Budžeta apropriācijas cukuram palielinās no 441 miljona euro līdz 576 miljoniem euro (+ 135 miljoni euro). Jo īpaši eksporta kompensācijām nepieciešams vairāk līdzekļu nekā prognozēts 2008. gada PBP, jo pasaules tirgus cenas prognozes ir pārskatītas un samazinātas un euro un ASV dolāra maiņas kurss ir mainījies. Vīna nozarei vajadzīgas papildu apropriācijas 35 miljonu euro apmērā galvenokārt tādēļ, ka pēc dalībvalstu maksājumu grafiku pārskatīšanas, īpaši pasākumiem, kas saistīti ar destilāciju un pastāvīgu atteikšanos no vīnogulāju stādījumiem, sākotnēji 2007. gadam paredzētos izdevumus pārvietoja uz 2008. gada budžetu. Turklāt apropriācijas tika pārskatītas un palielinātas pārtikas programmām (+ 6 miljoni euro), veicināšanas pasākumiem (+ 7 miljoni euro), POSEI programmām (+ 7 miljoni euro), liellopu un teļa gaļas nozarei (+ 4 miljoni euro), kā arī olu un mājputnu nozarei (+ 9 miljoni euro). Turpmāk minētajās piezīmēs paskaidrotas galvenās atšķirības, kas vērojamas dažās nozarēs, starp apropriācijām provizoriskajā budžeta projektā un grozījumu vēstulē. 05 02 01 – Graudaugi (apropriācijas – 288 miljoni euro) apropriācijas provizoriskajā budžeta projektā: 279 miljoni euro apropriācijas saskaņā ar grozījumu vēstuli: - 9 miljoni euro Budžeta apropriāciju krasu samazinājumu graudaugu produktiem izraisa tirgus nepieredzēti straujā attīstība, kas sākās 2007. gadā un ir pastiprinājusies kopš 2007./2008. tirdzniecības gada sākuma. Vislielākais samazinājums ir graudaugu intervences krājumiem (- 213 miljoni euro). Prognozēts, ka pasaules patēriņš 2007./2008. tirdzniecības gadā pārsniegs ražošanu, kas novedīs pie pasaules krājumu samazināšanās un rekordaugstām graudaugu cenām. ES īpašu klimatisko apstākļu dēļ, pretēji sākotnēji prognozētajam, ES graudaugu produkcijas apmērs 2007./2008. gadam ir pārskatīts un samazināts par 25 miljoniem tonnu. Nav prognozēti nekādi graudaugu produktu iepirkumi intervencei, kurpretim pārējie kviešu un kukurūzas intervences krājumi jāpārdod par augstām cenām iekšējā tirgū. Viss iepriekšminētais kopā ar nelieliem sākuma krājumiem 2007./2008. gada kampaņas sākumā novedīs pie intervences krājumu samazināšanās līdz nullei. Intervences krājumu pārdošana par cenām virs iepirkuma cenas nodrošinās pat 88 miljonu euro peļņu no graudaugu produktu intervences krājumiem. Īpašā tirgus situācija izraisa apropriāciju samazinājumu arī graudaugu produktu eksporta kompensācijām ( -° 45 miljoni euro). 2007./2008. gada kampaņas laikā nav gaidāmas nekādas kompensācijas par pamatlabību, ir paredzētas tikai ierobežota skaita eksporta kompensācijas par pārstrādes produktiem un kartupeļu cieti – attiecīgi 10 miljoni euro un 7 miljoni euro. Kā jau minēts, euro stiprināšanai nepieciešami 6 miljoni euro graudaugu produktu nozarē. Turpmāk dotajā tabulā parādīta pašreizējā situācija ar intervences graudaugu produktiem salīdzinājumā ar situāciju, kas paredzēta provizoriskajā budžeta projektā. PBP (miljonos t) | GV (miljonos t) | Sākuma krājumi Iepirkumi Pārdevumi Noslēguma krājumi Vidējie krājumi | 4,3 3,5 2,4 5,4 5,9 | 1,3 0 1,3 0 0,2 | Pamatojoties uz jaunākajiem 2007. gada budžeta izpildes datiem, paredzams, ka cietes ražošanas kompensācijas samazināsies par 30 miljoniem euro salīdzinājumā ar 2008. gada PBP. 05 02 05 – Cukurs (apropriācijas + 135 miljoni euro) apropriācijas provizoriskajā budžeta projektā : 441 miljons euro apropriācijas saskaņā ar grozījumu vēstuli: 576 miljoni euro Apropriācijas cukura nozarei palielinās no 441 miljona euro provizoriskajā budžeta projektā līdz 576 miljoniem euro grozījumu vēstulē. Šā tīrā pieauguma pamatā ir vairāki ar tirgu saistīti nosacījumi situācijā, kad ir apstiprinājusies prognozētā nelīdzsvarotība cukura nozarē. Eksporta kompensāciju palielinājums (+ 279 miljoni euro) skaidrojams ar cukura cenu krišanos pasaules tirgū un augstāku euro un ASV dolāra maiņas kursu. Turklāt aizkavēšanās ar kompensāciju maksājumiem par 2006./2007. gada kampaņu palielina, salīdzinot ar provizorisko budžeta projektu, to kompensāciju daļu, kas jāsedz no 2008. gada budžeta. Cukura krājumi (- 144 miljoni euro). Provizoriskajā budžeta projektā izteiktā hipotēze neparedzēja nekādas izmaiņas krājumos un prognozēja, ka baltā cukura līmenis 2007. gada 1. oktobrī būs nulle tonnas. Pašreizējā statistika rāda, ka perioda sākumā krājumos ir 638,1 tūkstotis tonnu, un hipotēze paredz, ka lielāko daļu cukura pārdos kampaņas laikā. Šīs pārdošanas rezultātā gūs zināmus ieņēmumus, ar ko skaidrojamas ierosinātās negatīvās apropriāciju summas. 05 02 08 – Augļi un dārzeņi (apropriācijas - 597 miljoni euro ) apropriācijas provizoriskajā budžeta projektā: 1 325 miljoni euro apropriācijas saskaņā ar grozījumu vēstuli: 728 miljoni euro Prognozētās vajadzības augļiem un dārzeņiem salīdzinājumā ar provizorisko budžeta projektu samazinās par 130 miljoniem euro. Taču šo samazinājumu nodrošina arī 467 miljoni euro, kurus finansē no piešķirtajiem ieņēmumiem, veidojot GV Nr. 2/2008 samazinājumu par 597 miljoniem euro. Galvenais iemesls vajadzību samazinājumam ir daži ietaupījumi, kas saistīti ar 05 02 08 03. pozīciju „ Darbības fondi ražotāju organizācijām ”, kurai saskaņā ar dalībvalstu sniegto jaunāko informāciju paredzams vajadzību samazinājums par 123 miljoniem euro. Apropriācijas 05 02 08 06. pozīcijai „ Ražošanas atbalsts tomātu pārstrādes produktiem ” arī liecina par samazinājumu pārstrādei paredzētā daudzuma samazināšanas dēļ (no 10,3 miljoniem tonnu provizoriskajā budžeta projektā līdz 9 miljoniem tonnu grozījumu vēstulē). Šie ietaupījumi daļēji kompensē dažus apropriāciju palielinājumus, īpaši novēloto maksājumu dēļ, kuri nav paredzēti provizoriskajā budžeta projektā, 05 02 08 01. pozīcijai „ Eksporta kompensācijas par augļiem un dārzeņiem” un 05 02 08 02. pozīcijai „ Kompensācija par izņemšanu no tirgus un iepirkšanu ”. 05 02 09 – Vīnkopības nozares produkti ( apropriācijas + 35 miljoni euro ) apropriācijas provizoriskajā budžeta projektā: 1 377 miljoni euro apropriācijas saskaņā ar grozījumu vēstuli : 1 412 miljoni euro Salīdzinot ar 2008. gada PBP, precizētās apropriāciju summas ir lielākas vīna destilācijai (+ 14 miljoni euro) un pasākumiem, kas saistīti ar pastāvīgu atteikšanos no vīnogulāju stādījumiem (+ 30 miljoni euro). Papildu apropriācijas destilācijai galvenokārt ir paredzētas brīvprātīgai vīna destilēšanai dzeramā alkoholā, kurai dažas dalībvalstis destilācijas ierobežoto iespēju dēļ lūdza pagarināt pārstrādes periodu. Tā rezultātā daļu izdevumu, kuri sākotnēji bija iekļauti 2007. gada budžetā, finansēs no 2008. gada budžeta. Attiecībā uz pastāvīgu atteikšanos no vīnogulāju stādījumiem dalībvalstu precizētie skaitļi rāda, ka 2008. gadā tiks izmaksātas lielākas procentu summas, nekā sākotnēji paredzēts provizoriskajā budžeta projektā. No otras puses, paredzams, ka eksporta kompensācijas un pasākumi, kas saistīti ar alkohola glabāšanu, izmaksās lētāk, nekā sākotnēji prognozēts (eksporta kompensācijas: - 8 miljoni euro, alkohola uzglabāšana: - 1 miljons euro). 05 02 11 04 — POSEI programmas (izņemot tiešos atbalstus un Zivsaimniecības sadaļas 11 02 03. pantu) (apropriācijas + 7 miljoni euro) apropriācijas provizoriskajā budžeta projektā : 213 miljoni euro apropriācijas saskaņā ar grozījumu vēstuli : 220 miljoni euro Palielinājums šai budžeta pozīcijai (+ 7 miljoni euro) ir saistīts ar apropriāciju palielinājumu Kanāriju salām noteiktajam īpašajam piegādes režīmam, kuras pārskatītas, pamatojoties uz jaunākajiem datiem par 2007. gada budžeta izpildi. Šī budžeta pozīcija skatāma arī saistībā ar budžeta 05 03 02 50. pozīciju, kur, pamatojoties uz atšķirību precizēšanu starp tirgus izdevumiem un tiešo atbalstu, 4 miljonus euro no tiešā atbalsta (05 03 02 50. pozīcija) pārvietoja uz izdevumiem, kas saistīti ar tirgu (budžeta 05 02 11 04. pozīcija). 05 02 12 – Piens un piena produkti ( apropriācijas - 239 miljoni euro) apropriācijas provizoriskajā budžeta projektā: 406 miljoni euro apropriācijas saskaņā ar grozījumu vēstuli: 167 miljoni euro Atjauninātās tirgus prognozes piena nozarei vēlreiz apstiprina 2008. gada PBP analīzi, apliecinot, ka piena produktiem ir labas izredzes attīstīties un nostiprināties tirgū. Piemēram, augstās cenas gandrīz visiem piena produktiem gan iekšējā tirgū, gan pasaules tirgū ļāva samazināt eksporta kompensāciju līmeni līdz nullei (- 249 miljoni euro). No otras puses, ir paredzami nedaudz lielāki izdevumi pasākumiem, kas saistīti ar sviesta tauku intervences krājumiem (+ 7 miljoni euro) un skolām paredzēto pienu (+ 3 miljoni euro). Padome nolēma saskaņot atbalsta likmi skolām paredzētajam pienam un paplašināt produktu klāstu šajā jomā. 05 02 13 – Liellopu un teļa gaļa (apropriācijas + 4 miljoni euro) apropriācijas provizoriskajā budžeta projektā: 57 miljoni euro apropriācijas saskaņā ar grozījumu vēstuli: 61 miljons euro Tirgus situāciju ES liellopu un teļa gaļas nozarē joprojām raksturo pastāvīgs pieprasījums un labas cenas, tādējādi samazinot eksporta kompensācijām paredzētās apropriācijas (- 7 miljoni euro). No otras puses, pamatojoties uz jaunākajiem skaitļiem, ir noteikti papildu izdevumi (+ 11 miljoni euro), salīdzinot ar 2008. gada PBP, budžeta postenim, kas paredzēts ārkārtas atbalsta pasākumu (vairāk nekā trīsdesmit mēnešus vecu dzīvnieku iznīcināšanas shēmas un vecāku liellopu iznīcināšanas shēmas pasākumu saistībā ar GSE) finansēšanai. 05 02 15 – Cūkgaļa, olas un mājputni, biškopības un citi dzīvnieku izcelsmes produkti (apropriācijas + 9 miljoni euro) apropriācijas provizoriskajā budžeta projektā: 140 miljoni euro apropriācijas saskaņā ar grozījumu vēstuli: 149 miljoni euro Grozījumu vēstulē ierosināti papildu izdevumi eksporta kompensācijām par olām (+ 1 miljons euro) un mājputniem (+ 8 miljoni euro) salīdzinājumā ar PBP 2008. gadam, atspoguļojot jaunāko situāciju, kas saistīta ar kompensāciju līmeni. 05 03 –Tiešie atbalsti (apropriācijas -381 miljons euro) apropriācijas provizoriskajā budžeta projektā: 37 213 miljoni euro apropriācij as saskaņā ar grozījumu vēstuli 36 832 miljoni euro Apropriācijas šai nodaļai ir pārskatītas un samazinātas par 381 miljonu euro. Taču visumā prognozētās vajadzības saglabājas aptuveni PBP līmenī. Šīs pārskatīšanas rezultātā iegūtais samazinājums galvenokārt ir saistīts ar brīvprātīgu modulāciju (362 miljoni euro) par labu lauku attīstībai, kas savukārt par tādu pašu summu palielina saistību apropriācijas 05 04 05 01. postenim. 05 03 01 — Savstarpēji nesaistīti tiešie atbalsti (apropriācijas – 376 miljoni euro) apropriācijas provizoriskajā budžeta projektā: 30 870 miljoni euro apropriācijas saskaņā ar grozījumu vēstuli: 30 494 miljoni euro Attiecībā uz vienreizējo maksājumu shēmu (VMS) apstiprinājās 2008. gada PBP iekļautais pieņēmums, ka dalībvalstis budžetu izpildīs līdz 99 % robežai. Tādējādi ir veikts tikai pārvietojums uz budžeta 05 03 02 51. pozīciju (skatīt piezīmes par POSEI ) un (pēc modulācijas) atskaitīti 358,6 miljoni euro, pamatojoties uz Apvienotās Karalistes piemēroto brīvprātīgo modulāciju. Gada finansējuma summas vienoto platībmaksājumu shēmai (VPMS) tika samazinātas[6] (- 7 miljoni euro) par summām, kas attiecas uz (Regulas (EK) Nr. 1782/2003 143.ba pantā minētajiem) cukura maksājumiem Rumānijai un Čehijas Republikai. Šīs summas pārvietoja uz budžeta 05 03 01 03. pozīciju. Tādējādi pārskatītās vajadzības ir 31 964 miljoni euro, bet, iekļaujot šajā pozīcijā gaidāmos piešķirtos ieņēmumus (1 470 miljoni euro), apropriācijas šajā pantā sasniedz 30 494 miljonus euro. 05 03 02 – Citi tiešie atbalsti (apropriācijas – 5 miljoni euro) apropriācijas provizoriskajā budžeta projektā: 5 780 miljoni euro apropriācijas saskaņā ar grozījumu vēstuli: 5 775 miljoni euro Pieprasītās apropriācijas rāda nelielus ietaupījumus (- 5 miljoni euro), kas rodas no papildu palielinājumiem un ietaupījumiem. Ietaupījumi jo īpaši paredzēti 05 03 02 40. pozīcijai „Platībatkarīgais atbalsts attiecībā uz kokvilnu” (- 6 miljoni euro) un 05 03 02 25. pozīcijai „Piemaksas attiecībā uz proteīnaugiem” (- 5 miljoni euro). POSEI – Kopienas atbalsta programmas – budžeta 05 03 02 50. postenis – skatīt piezīmes par 05 02 11 04. pozīciju Ņemot vērā Portugāles lēmumu izslēgt no VMS maksājumus piena ražotājiem Azoru salās, apropriācijas budžeta 05 03 02 51. pozīcijai „POSEI - Cits tiešais atbalsts un iepriekšējie režīmi” ir palielinātas par 19 miljoniem euro. Tādējādi tas nav reāls palielinājums, bet pārvietojums no vienreizējo maksājumu shēmas uz POSEI — Cits tiešais atbalsts un iepriekšējie režīmi (05 03 02 51. pozīcija). 05 04 05 – Lauku attīstība (apropriācijas + 362 miljoni euro) apropriācijas provizoriskajā budžeta projektā: 12 565 miljoni euro apropriācijas saskaņā ar grozījumu vēstuli: 12 927 miljoni euro Saistību apropriāciju palielinājums (+ 362 miljoni euro) izriet no Apvienotās Karalistes brīvprātīgās modulācijas, ko Apvienotā Karaliste pieprasīja saskaņā ar Padomes Regulu (EK) Nr. 378/2007. 2.3. Starptautiski zvejniecības nolīgumi Komisija ierosina šādi grozīt 2008. gada provizorisko budžeta projektu. Budžeta 11 03 01. pants — Starptautiski zvejniecības nolīgumi: 155,1 miljons euro saistību apropriācijās un 157,1 miljons euro maksājumu apropriācijās nolīgumiem, kas ir spēkā līdz 2008. gada 1. janvārim (+ 0,7 miljoni euro salīdzinājumā ar attiecīgi 154,4 miljoniem euro saistībām un 156,4 miljoniem euro maksājumiem 2008. gada PBP). Budžeta 40 02 41 02. postenis – Diferencētas apropriācijas (obligātie izdevumi) 40 02. nodaļā – Rezerves finansiālai palīdzībai: 38,1 miljons euro saistību un maksājumu apropriācijās starptautiskiem zvejniecības nolīgumiem (- 0,7 miljoni euro salīdzinājumā ar 38,8 miljoniem euro 2008. gada PBP). Šīs operācijas tīrā vispārējā finansiālā ietekme ir nulle. Šie grozījumi ir saistīti ar kompensāciju maksājumiem par papildu nozveju, kas ir pārskatīti, tos palielinot nolīgumam ar Grenlandi (+ 1,5 miljoni euro) un samazinot nolīgumam ar Gvineju-Konakri (- 0,8 miljoni euro). 2.4. Izmaiņas nomenklatūrā un budžeta piezīmēs Izdevumi | Pozīcija | Pasākums | Apropriācijas GV 2/2008 | Saistības | Maksājumi | 05 02 16. Cukura rūpniecības restrukturizācijas fonds | Sadalīts šādos posteņos: | 05 02 16 01. Cukura rūpniecības restrukturizācijas fonds | p.m. | p.m. | 05 02 16 02. Pārbaude attiecībā uz Cukura rūpniecības restrukturizācijas fondu | p.m. | p.m. | Ieņēmumi | 6 8 0 3. Pārbaude attiecībā uz pagaidu restrukturizācijas fondu – Piešķirtie ieņēmumi | Jauna pozīcija | p.m. | Papildus šīm izmaiņām nomenklatūrā ir ieviestas jaunas un/vai ir atjauninātas šādas budžeta piezīmes: 05 02. nodaļa – Intervences pasākumi lauksaimniecības tirgos (skaitļi piešķirtajiem ieņēmumiem) 05 03. nodaļa – Tiešie atbalsti (skaitļi piešķirtajiem ieņēmumiem) 05 02 16 01. postenis – Cukura rūpniecības restrukturizācijas fonds (jauns postenis) 05 02 16 02. postenis – Pārbaude attiecībā uz Cukura rūpniecības restrukturizācijas fondu (jauns postenis) 05 03 02 51. postenis — POSEI — Cits tiešais atbalsts un agrākie režīmi 05 04 05 01. postenis — Lauku attīstības programmas 11 03 01. pants – Starptautiski zvejniecības nolīgumi (tikai tabula) 6 7 0 1. postenis — Grāmatojumu noskaidrošana ELGF – Piešķirtie ieņēmumi (skaitļi piešķirtajiem ieņēmumiem) 6 7 0 2. postenis — Noteikumu pārkāpumi ELGF – Piešķirtie ieņēmumi (skaitļi piešķirtajiem ieņēmumiem) 6 7 0 3. postenis — Papildu nodeva no piena ražotājiem – Piešķirtie ieņēmumi (skaitļi piešķirtajiem ieņēmumiem) 6 8 0 1. postenis — Pagaidu restrukturizācijas summas – Piešķirtie ieņēmumi (skaitļi piešķirtajiem ieņēmumiem) 6 8 0 2. postenis — Pārkāpumi attiecībā uz pagaidu restrukturizācijas fondu – Piešķirtie ieņēmumi (skaitļi piešķirtajiem ieņēmumiem) 6 8 0 3. postenis – Pārbaude attiecībā uz pagaidu restrukturizācijas fondu – Piešķirtie ieņēmumi (jauns postenis) KOPSAVILKUMA TABULA PA FINANŠU SHĒMAS POZĪCIJĀM Finanšu shēma Pozīcija/apakšpozīcija | 2008. gada finanšu shēma | 2008. gada PBP + GV 1/2008 | GV 2/2008 | 2008. gada PBP + GV 1+2/2008 | |SA |MA |SA |MA |SA |MA |SA |MA | | 1. ILGTSPĒJĪGA IZAUGSME [7] | | | | | | | | | |1a. Konkurētspēja izaugsmei un nodarbinātībai |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1b. Kohēzija izaugsmei un nodarbinātībai |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | Kopā | 56 736 000 000 | |57 148 370 445 | 50 161 394 107 | | |57 148 370 445 | 50 161 394 107 | | Rezerve | | |87 629 555 | | | |87 629 555 | | | 2. DABAS RESURSU SAGLABĀŠANA UN PĀRVALDĪBA | | | | | | | | | |tostarp ar tirgu saistītie izdevumi un tiešie maksājumi |46 217 000 000 | |42 498 990 000 |42 447 050 500 |-1 332 500 000 |-1 331 450 000 |41 166 490 000 |41 115 600 500 | | Kopā | 58 800 000 000 | |56 275 831 496 | 54 770 478 053 | -970 350 000 | -1 331 300 000 | 55 305 481 496 | 53 439 178 053 | | Rezerve | | |2 524 168 504 | | | |3 494 518 504 | | | 3. PILSONISKUMS, BRĪVĪBA, DROŠĪBA UN TIESISKUMS | | | | | | | | | |3a. Brīvība, drošība un tiesiskums |747 000 000 | |691 034 000 |496 446 000 | | |691 034 000 |496 446 000 | |3b. Pilsoniskums |615 000 000 | |598 493 000 |694 383 006 | | |598 493 000 |694 383 006 | | Kopā | 1 362 000 000 | |1 289 527 000 | 1 190 829 006 | | |1 289 527 000 | 1 190 829 006 | | Rezerve | | |72 473 000 | | | |72 473 000 | | | 4. ES KĀ GLOBĀLS PARTNERIS[8] |7 002 000 000 | | 7 173 414 000 | 8 061 743 400 | | |7 173 414 000 | 8 061 743 400 | | Rezerve | | | 67 804 000 | | | | 67 804 000 | | | 5. ADMINISTRĀCIJA[9] |7 380 000 000 | |7 286 417 754 | 7 286 977 754 | | |7 286 417 754 | 7 286 977 754 | | Rezerve | | | 170 582 246 | | | | 170 582 246 | | | 6. KOMPENSĀCIJA | 207 000 000 | |206 636 292 | 206 636 292 | | |206 636 292 | 206 636 292 | | Rezerve | | |363 708 | | | |363 708 | | | KOPĀ | 131 487 000 000 | 129 481 000 000 | 129 380 196 987 | 121 678 058 612 |-970 350 000 |-1 331 300 000 | 128 409 846 987 | 120 346 758 612 | | Rezerve | | |2 923 021 013 | 8 119 159 388 | | |3 893 371 013 | 9 450 459 388 | | [1] OV L 248, 16.9.2002., 1. lpp. [2] OV L 390, 30.12.2006., 1. lpp. [3] OV C 139, 14.6.2006., 1. lpp. [4] Eiropas Lauksaimniecības garantiju fonda (ELGF) izdevumi, tostarp 30 miljoni euro 11. sadaļā „Zivsaimniecība un jūrlietas” un 274 miljoni euro 17. sadaļā „Veselība un patērētāju aizsardzība”. [5] Eiropas Lauksaimniecības garantiju fonda (ELGF) izdevumi. [6] Komisijas 2007. gada 22. maija Regulas (EK) 552/2007 IV un V pielikums. [7] Rezervē 1. pozīcijai (1.a apakšpozīcijai) nav ņemtas vērā apropriācijas, kas saistītas ar Eiropas Globalizācijas pielāgošanas fondu (500 miljoni euro). [8] 2008. gada 4. pozīcijas rezervē nav ņemtas vērā apropriācijas, kas saistītas ar rezervi palīdzībai ārkārtas gadījumos (239,2 miljoni euro). [9] Lai aprēķinātu rezervi zem maksimālās robežas 5. pozīcijā, ir ņemta vērā 1. zemsvītras piezīme 2007.-2013. gada finanšu shēmai par summu 77 miljoni euro personāla iemaksām pensiju shēmā.